Държавен вестник, бр. 57, 2020 г., стр. 33

БРОЙ  57	
Д Ъ Р Ж А В Е Н  В Е С Т Н И К 	
СТР.  33  
„§ 2. С тази наредба се въвеждат изисква­
нията на:
1. Директива на Съвета от 9 април 1968 г. 
относно търговията с материал за вегетативно 
размножаване на лози (ОВ, L 93, 17.4.1968 г.);
2. Директива 2005/43/ЕО на Комисията от 
23 юни 2005 г. за изменение на приложенията 
към Директива 68/193/ЕИО на Съвета от­
носно търговията с материал за вегетативно 
размножаване на лози (ОВ, L 164, 24.6.2005 г.);
3. Директива за изпълнение (ЕС) 2020/177 
на Комисията от 11 февруари 2020 г. за из­
менение на директиви 66/401/ЕИО, 66/402/
ЕИО, 68/193/ЕИО, 2002/55/ЕО, 2002/56/ЕО и 
2002/57/ЕО на Съвета, директиви 93/49/ЕИО и 
93/61/ЕИО и директиви за изпълнение 2014/21/
ЕС и 2014/98/ЕС на Комисията по отношение 
на вредителите по растенията върху семена 
и друг растителен репродуктивен материал 
(ОВ, L 41, 13.2.2020 г.).“
5. Приложение № 1 към чл. 3, т. 1, буква 
„в“ се изменя така:
„Приложение № 1 
към чл. 3, т. 1, буква „в“
Изисквания, на които отговаря отглежданата 
култура
Раздел I: Идентичност, чистота и условия 
на отглеждане
1. Отглежданата култура се характеризира 
с идентичност и чистота по отношение на 
сорта и когато е приложимо – на клонинга.
2. Условията на отглеждане и степента 
на развитие на отглежданата култура поз­
воляват в достатъчна степен извършването 
на проверки на идентичността и чистотата 
на тази култура по отношение на сорта и 
ако е необходимо – на клонинга, както и по 
отношение на нейното здравно състояние.
Раздел II: Фитосанитарни изисквания по 
отношение на разсадниците за лозов размно­
жителен материал, предназначени за произ­
водството на всички категории посадъчен 
материал, и по отношение на разсадниците за 
лозов посадъчен материал за всички категории
1. Настоящият раздел се прилага за раз­
садниците за лозов размножителен материал, 
предназначени за производството на всички 
категории посадъчен материал, както и за 
разсадниците за лозов посадъчен материал 
от всички тези категории.
2. Разсадниците за лозов размножителен 
материал и разсадниците за лозов посадъчен 
материал подлежат на визуална проверка, 
която да установи, че са свободни от регу­
лираните некарантинни вредители (РНКВ), 
посочени в раздели VI и VII, по отношение 
на съответния род или вид. 
Разсадниците за лозов размножителен 
материал и разсадниците за лозов посадъчен 
материал се подлагат на вземане на проби и 
изпитване за наличието на РНКВ, посочени в 
раздел VII, по отношение на съответния род 
или вид. При съмнение за наличие на РНКВ, 
посочени в раздели VI и VII, по отношение 
на съответния род или вид разсадниците за 
лозов размножителен материал и разсадниците 
за лозов посадъчен материал се подлагат на 
вземане на проби и изпитване. 
3. Визуалните проверки и когато е целесъ­
образно – вземането на проби и изпитването 
по отношение на съответните разсадници за 
лозов размножителен материал и разсадници 
за лозов посадъчен материал, се извършват в 
съответствие с раздел VIII. 
4. Вземането на проби и изпитването, 
предвидени в т. 2, се извършват в най-под­
ходящия период от годината, като се вземат 
предвид климатичните условия и условията 
на отглеждане на лозата, както и биологията 
на РНКВ по тази лоза.
По отношение на вземането на проби 
и изпитването се прилагат протоколите на 
Европейската и средиземноморска организа­
ция за растителна защита (ЕОРЗ) или други 
международно признати протоколи. Когато 
такива протоколи не съществуват, се прилагат 
съответните протоколи, установени на наци­
онално равнище. В този случай държавите 
членки при поискване предоставят посочените 
протоколи на другите държави членки и на 
Комисията. 
При вземането на проби и извършването 
на изпитвания по отношение на лозите в 
разсадниците за лозов размножителен ма­
териал, предназначени за производството на 
изходен посадъчен материал, с цел оценка 
на наличието на вируси, вироиди, вирусопо­
добни заболявания и фитоплазми се прилага 
биологично индексиране на индикаторните 
растения или други международнопризнати 
протоколи с равностойно значение.
Раздел III: Изисквания по отношение на 
почвата и производствените условия за раз­
садниците за лозов размножителен материал, 
предназначени за производството на всички 
категории посадъчен материал, както и по 
отношение на разсадниците за лозов посадъчен 
материал за всички категории
1. Лозите в разсадниците за лозов размно­
жителен материал и в разсадниците за лозов 
посадъчен материал могат да бъдат засаждани 
само в почва или когато е целесъобразно – в 
саксии с растежна среда, свободна от вреди­
тели, които могат да бъдат гостоприемници 
на вирусите, посочени в раздел VII. Липсата 
на тези вредители се установява посредством 
вземане на проби и изпитване.
Вземането на проби и изпитването се 
провеждат при отчитане на климатичните 
условия и биологията на вредителите, които 
могат да служат за гостоприемници на виру­
сите, посочени в раздел VII.